b'\n_START_ARTICLE_\nZlatan Ibrahimovi\xc4\x87\n_START_SECTION_\n\xc5\xbdivljenje\n_START_PARAGRAPH_\nIbrahimovi\xc4\x87 je potomec bosanskega o\xc4\x8deta in hrva\xc5\xa1ke matere, odra\xc5\xa1\xc4\x8dal pa je na \xc5\xa0vedskem. Svojo nogometno kariero je za\xc4\x8del pri desetih letih, ko je za\xc4\x8del igrati za FBK Balkan, klub za katerega so v glavnem nastopali emigranti iz Balkana.\n_START_SECTION_\nKlubska kariera\n_START_PARAGRAPH_\nProfesionalno kariero je za\xc4\x8del leta 1999, ko je prestopil v Malm\xc3\xb6 FF, leta 2001 pa je prestopil k Ajaxu. Na Nizozemskem je igral zelo dobro in si prislu\xc5\xbeil tudi povabilo v \xc5\xa1vedsko reprezentanco, kjer je nosil dres s \xc5\xa1tevilko 10. Poleti 2004 je po odli\xc4\x8dnih predstavah na Evropskem prvenstvu prestopil v Juventus, ki se je poslovil od prve lige zaradi domnevnega goljufanja in kupovanja tekem, leta 2006 pa k Interju iz Milana. Poleti 2009 se je preselil k \xc5\xa1panski Barceloni. Ibrahimovi\xc4\x87 je z Barcelono podpisal 5 letno pogodbo. Naslednjo sezono se je zaradi spora z Josepom Guardiolo (takratnim trenerjem Barcelone), preselil nazaj v Italijo v AC Milan. Po dveh uspe\xc5\xa1nih letih igranja v vrstah AC Milana (v sezoni 2010-2011 so osvojili italijansko ligo Serie A, v sezoni 2011-2012 pa drugo mesto), se je preselil v klub Paris Saint-Germain kjer je s klubom osvojil \xc5\xa1tiri zaporedne naslove dr\xc5\xbeavnega prvaka in postal najbolj\xc5\xa1i strelec kluba vseh \xc4\x8dasov (156 golov). Po poteku pogodbe s francoskim prvakom (poletje 2016) je prestopil k Manchester Unitedu pod taktirko Joseja Mourinha. Do februarja 2017 je zanj zbral \xc5\xbee 35 nastopov in zabil 23 golov.\n_START_SECTION_\nReprezentanca in velika tekmovanja\n_START_PARAGRAPH_\nIbrahimovi\xc4\x87 je za \xc5\xa0vedsko odigral 100 tekem in zabil 50 golov. Debitiral je proti Ferskim otokom leta 2001. Bil je \xc4\x8dlan \xc5\xa1vedske ekipe na SP 2002 in dvakrat pri\xc5\xa1el v igro s klopi. Ne EURU 2004 je zabil dva zadetka. V kvalifikacijah za svetovno prvenstvo leta 2006 je dosegel 8 zadetkov. Na svetovnem prventsvu zadetka ni dosegel, \xc5\xa0vedi pa so izpadli v osmini finala proti Nemcem. Na EURU 2008 v Avstriji in \xc5\xa0vici je ponovno zabil dvakrat. Kljub Zlatanovima dvema goloma so \xc5\xa0vedi izpadli po skupinskem delu. Z reprezentanco se mu ni uspelo prebiti na zadnji dve svetovni prvenstvi (2010 in 2014). V obra\xc4\x8dunu dodatnih kvalifikacij za Svetovno prvenstvo 2014 je moral priznati premo\xc4\x8d reprezentanvi Portugalske. Ibrahimovi\xc4\x87 je trenutno najbolj\xc5\xa1i strelec v \xc5\xa1vedski reprezentanci z 51 goli. Leta 2014 je odigral svojo 100. tekmo za reprezentanco.'